Rikunarita-ORG/Wikinium huggingface dataset:
# Campanha de Tunisia

Fotografia de presoniers alemands e italians après la conquista aliada de Tunisia.
Fotografia de la liberacion de Tunis.
La **campanha de Tunisia** se debanèt dins lo corrent de la Segonda Guèrra Mondiala dau 17 de novembre de 1942 au 13 de mai de 1943. Opausèt leis armadas alemanda e italiana (190 000 òmes inicialament) qu'assaièt de defendre e de tenir Tunisia ais armadas aliadas principalament compausadas de tropas estatsunidencas, britanicas e francesas (300 000 òmes inicialament). Ben fortificats, leis Alemands menèron mai d'una còntra-ofensiva victoriosa avans d'èsser finalament vencuts per la superioritat numerica e materiala deis Aliats. Lei fòrças de l'Axe foguèron ansin finalament obligadas de capitular entraïnant la captura de 275 000 presoniers.

## Liames intèrnes

* Batalha de Sedjenane.
* Batalha de Sidi Bou Zid.
* Batalha de Kasserine.
* Batalha de Medenine.
* Batalha d'El Guettar.
* Batalha de Wadi Akarit.

## Bibliografia

## Nòtas e referéncias
# Austin (Tèxas)

La ciutat d'Austin, Tèxas.
**Austin** (prononciacion americana: [ˈɔːstɪn]) es la capitala de l'estat american de Tèxas. Sa populacion èra estimada a 690 252 abitants, en 2005. Sa superfícia totala es de 669,3 km².
# Lady Gaga

Lady Gaga en 2023
**Stefani Joanne Angelina Germanotta** (Manhattan, Nòva York, 28 de març de 1986), mai coneguda coma **Lady Gaga**, es una famosa cantaira, cantautora e actritz estatunidenca. Se faguèt conéisser gràcias a son primièr títol "Just Dance" en 2008. Son nom li es estat inspirat per la cançon "Radio Ga Ga" del grop pop rock britanic Queen.

Demest sos títols mai celèbres, se pòt citar "LoveGame" (2009), "Poker face" (2009 tanben, n°1 en França), "Bad romance" (fin 2009, n°1 en França debut 2010), "Alejandro" (2010), "Born this way" (2011, n°1 en França), "Judas" (2011 tanben), "Applause" (2013), o encara "Shallow" (2018, n°1 en França) e "Always remember us this way" (2019, n°1 en França), dos tròces cantats en duò ambe l'actor Bradley Cooper.

## Discografia

* *The Fame* (2008)
* *The Fame Monster* (2009)
* *Born This Way* (2011)
* *Artpop* (2013)
* *Cheek to Cheek* (2014), amb Tony Bennett
* *Joanne* (2016)
* *Chromatica* (2020)
* *Harlequin* (2024)
# Google.org

**Google.org** es una brancat de tòmcatonomobile filantropica de americanadroidSporg Google.

LangenokupwapplicationokBAAKoratokataiwanokotòca es de lutar e d'ajudar dins ommais ensems de domenis : la pauretaroomite dins lomond, languagen energias e l'environamente. Lo Google. Un percentgate qu'es pel moment de 1% dels beneficis de la societat. L'un del primièr projècte es de crear una veitura ibrida que fonciona amb d'etanòl, d'electricitat e d'esséncia e que consoma un galon per 100 milas, es a dire 3,78 litres per 160,93 km.

## Referénokupwatelefonote

<referencis />
finançamerentemobile dte Google.org th realizat amb los eteopaineficisosimitaitopiwveroomitvsidisok societaroomit
# ISO 4217

L’**ISO 4217** (ICS 03.060 e 01.140.30) es una nòrma internacionala que definís de còdes de tres letras per las monedas del monde coma EUR per l'èuro, USD pel dolar american, JPY pel yen o encara BTN pel ngultrum botanés ; vejatz per aquò la lista completa dels còdes ISO 4217.

Aquò elimina las confusions d'identificacion causadas per d'unes noms de devisas coma dolar, franc o liura utilizats dins de pïses fòrt nombroses e qu'an de tausses de cambi fòrça diferents.

Aquela nòrma definís tanben las relacions entre l'unitat monetària màger e sas subdivisions.

## Ligam extèrne

* Sit oficial dels còdes ISO-4217
# Pong

Fotografia d'una partida de pong.
**Pong** es un videojòc sortit en 1972. Premier jòc d'arcada d'espòrt, foguèt imaginat per Nolan Bushnell (nascut en 1943), desvolopat per Allan Alcorn (nascut en 1948) e comercializat per Atari. Fòrça popular, foguèt lo premier videojòc que venguèt un succès comerciau.

Lo jòc es inspirat d'una partida de tennis de taula estilizat. Cada jogaire s'afronta en desplaçant verticalament una raqueta virtuala gràcias a un boton rotatiu. L'objectiu es de gardar la bala dins la zòna de jòc. Es possible de cambiar la direccion de la bala en foncion de l'endrech onte tòca la raqueta. La velocitat aumenta pauc a pauc durant la mancha. Un afichatge dau descòmpte de la mancha en cors e d'efiechs sonòrs completavan aquel ensems.

La bòrna d'arcada de Pong foguèt un succès amb 8 000 exemplaris venduts en 1973. Puei, lo jòc foguèt portat sus de consòlas de salon. En mai d'aquò, amb una chifra d'afaires de 40 milions de dolars en 1975, incitèt d'autrei companhiás d'imitar lo concèpt, çò que marquèt lo començament de l'industria dau videojòc.

## Liames intèrnes

* Videojòc.

## Bibliografia

* **(en)** Steven Kent, *The Ultimate History of Video Games: From Pong to Pokemon : The Story Behind the Craze That Touched Our Lives and Changed the World*, Three Rivers Press, 2001.

## Nòtas e referéncias
# Universitat de Chicago

L'**Univesitat de Chicago** (en anglés *University of Chicago*) qu'ei ua institucion privada qui ho fondada en 1891 dab l'ajuda financièra deu magnat John D. Rockfeller. Qu'ei ua de las institucions de recèrcas màgers deus Estats Units e deu monde.

En tan qu'institucion privada, non deu pas estar con.honuda dab l'Universitat d'Illinois a Chicago, era publica.
# Tinta (color)

Una **tinta** (var. **tencha**) es la forma pura d'una color, es a dire sens addicion de blanc o de negre que permeton d'obtenir sas nuanças. Las tintas son visualizadas al bord d'una ròda cromatica.

La tinta foguèt en primièr emplegada pel tinturièr que trempava son teissut dins una composicion de tre las colors primàrias e atat temptava d'obtenir al mai prèp la color desirada.

La tinta es a l'ora d'ara emplegada pels coloristas per designar una tonalitat, es a dire la color compausada d'una quantitat de las tres primàrias, tenent pas compte de la luminositat e de la saturacion.

## Vejatz tanben

* Saturacion
* Luminància
# Pompèi

Lo teatre de Pompèi amb Vesuvi en rèire plan.
**Pompèi** (*Pompeii* en latin, *Pompei* en italian) es una vila e ciutat antica situada sul territòri de la comuna omonima actuala, pròche Nàpols, dins la region italiana de Campània. Es famosa per èsser estada sebelida, amb Erculan e Stabiae, jos 4 a 6 mètres de cendres volcanicas e de pèira esponga durant l'erupcion del Vesuvi de l'an 79, volcan situat à 9 km al nòrd-oèst.
Largament preservada jos la cendre, Pompèi ofrís una fotografia unica del mòde de vida roman de l'epòca, aital coma un apercebut del plan urban antic. Èra una vila rica de 10 000 a 20 000 estatjants quora foguèt destrucha.
Los excavaments revelèron nombroses edificis publics e ostals privats luxuoses amb fòrça decoracions, mòbles e òbras d'art. Aquelas descobèrtas metèron en evidéncia divèrs estils arquitecturals e classas socialas.
De rèstes organics, d'objèctes de fusta e de còrs umans èran sebelits dins las cendres. Los arqueològs ne faguèron de molatges que revelèron las victimas dins los darrièrs moments de sa vida. Los nombroses graffiti trobats sus las parets exterioras e interioras donèron d'abondents exemples del latin vulgar parlat a l'epòca que contrasta amb la lenga formala dels escrivans classics.
Après sa destruccion, Pompèi demorèt longtemps deslembrada entrò sa redescobèrta a la fin del sègle XVI. Los excavaments màger comencèron pas pr'aquò abans lo mitan del sègle XVIII, epòca de l'emergéncia de l'arqueologia modèrna.
# Solucion (quimia)

Fabricacion d'una solucion de sau dins l'aiga.
Una **solucion** es, en quimia, una mèscla omogenèa, es a dire compausada d'una fasa unica, que resulta de la dissolucion d'au mens un solutat (espècia quimica dissòuta) dins un solvent. L'estudi dei solucions es un aspècte major de la quimia modèrna.

## Liames intèrnes

* Solvent.

## Bibliografia

## Nòtas e referéncias
# Graffiti

Divèrs tags a Barcelona. Al mitan a drecha, un personatge femenin signat Miss Van.
Un ostal « grafat » a Saragossa
Los **graffitis** existisson dempuèi d'epòcas ancianas, que d'unes exemples datan de la Grècia antica atal coma de l'Empèri Roman e pòdon èsser de simplas marcas de grafinhadas, fins a de pinturas de parets elaboradas. Uèi, aquò son los marcadors e bombas aerosòl que son mai utilizats. De còp que i a, lo graffiti es emplegat per comunicar un messatge politic e social. Existís fòrça caractèrs e estils de graffiti, aquela forma d'art mudant rapidament.

### Etimologia

Lo mot italian *graffiti* deriva del latin *graphium* (escarraunhada) que tira son etimologia del grèc *graphein* (γράφειν) que significa indiferament escriure, dessenhar o pénher. Graffiti en occitan ven de l'italian *graffito*, tèrme designant un estilet per escriure). Son plural italian es *graffiti*. Utilizam alara lo mot graffiti al singular e al plural mai se l'utilizacion del S (*graffitis*) es acceptada dins l'usatge. Podèm utilizar lo mot « grafaire » per designar los actors d'aquel movement.

### Lo graffiti de uèi

Un grafaire a Bucarèst
Un letratge « Wild-Style », Berlin Alemanha
Uèi, lo graffiti es considerat coma una disciplina màger del Hip-Hop. De fach, aquela forma d'art de la carrièra es nascuda dins las annadas 1980 a Nòva York, que Taki 183, Tracy 168, Stay High 149 e autres son los precursors. Aicí, s'agís pas de comunicar un messatge politic mas de representar son nom, sa carrièra e de vegadas sa *chorma*.
Demest los artistas los mai famoses, podèm citar Banksy, Taki 183, Obey the Giant, Flying Förtress, Daim... En França, los mai reputats son los de la chorma « GAP » coma Rizote, Orphé e Zino. Podèm tanben citar Aketo e Grems, dos grafaires que son tanben reputats dins lo rap francés.

### Disciplinas

Destriam generalament tres nivèls de produccion dins lo graffiti d'uèi :

#### Lo Tag

Lo « Tag » (marca, signatura) es just lo simple dessenh del nom de l'artist. Aquò's un lògo mai qu'una escritura, e sovent, los abituats sols pervénon a deschifrar lo nom qu'es. Las tecnicas utilizadas son generalament l'aerosòl, lo marcador e lo pegasolet.

#### La fresca

La Fresca, o « Masterpiece » es lo nom sovent atribuat als graffitis sofisticats e executats ambe mai d'una color.

#### Lo Throw-Up

Lo « Throw-Up » es una forma intermediària entre lo Tag e la fresca, la forma que vesèm mai sovent.
# Espectacle

un saltimbanc en pirotecnia
L'**art de l'espectacle** o de l'**espectacle vivent** correspond a l'art de divertir a l'ocasion d'una representacion en public.
# Arthur Schopenhauer

**Arthur Schopenhauer**|  |
| Profession: | filosòf |
| País: | Alemanha |
| Data de naissença: | 22 de febrièr de 1788 |
| Luòc de naissença: | Danzig, Prússia |
| Data de decès: | 21 de setembre de 1860 |
| Luòc de decès: | Francfòrt de Men, Prússia |

**Arthur Schopenhauer** (Danzig, 22 de febrièr de 1788- Francfòrt de Men, 21 de setembre de 1860) foguèt un filosòf alemand. Venguèt un dels autors mai influents del sègle XIX dins lo domeni de la filosofia a partir de la publicacion en 1819 de son òbra màger, *Die Welt als Wille und Vorstellung*.

## Òbras

* *Ueber die vierfache Wurzel des Satzes vom zureichenden Grunde* (1813)
* *Ueber das Sehen und die Farben* (1816)
* *Die Welt als Wille und Vorstellung* (1819)
* *Ueber den Willen in der Natur* (1836)
* *Die Welt als Wille und Vorstellung* (1844)
* *Parerga und Paralipomena* (1851)
# OpenStreetMap

OpenStreetMap|  |
|  |
| URL |   |
| Nom cort | OSM  |
| Tip | comunitat digitala, projecte de proveïment participatiu (ca) , projecte comunitari (ca) , logicial liure, projecte de dades obertes (ca) , registered service mark (en) , sector econòmic (ca) , contengut liure, internet map service (en)  e mapping project (en)   |
| Lenga | multilingüisme  |
| Proprietari | OpenStreetMap Foundation (ca)   |
| Creador | Steve Coast  |
| Aviada | 1 de julhet de 2004  |
| Prèmis | Prèmi pels projèctes d'interès social  |
| Blog oficiala |   e   |
|       |

**OpenStreetMap** (**OSM**) es un sit web e un projècte de cartografia liure del mond.

## Articles connèxes

|  |
| --- |
| Sus d'autres projècte de Wikimedia: |
| Commons | **Commons** (Galariá) |
| Commons | **Commons** (Categoria) Modèl:Commonscat/categories |

## Ligams extèrnes

* Sit oficial
* Wiki oficial d'OpenStreetMap en occitan
* Sit dedicat a OpenStreetMap en occitan
# Arthur Miller

**Arthur Miller**|  |
| Profession: | dramaturg |
| País: | Estats Units d'America |
| Data de naissença: | 17 d'octobre de 1915 |
| Luòc de naissença: | Nòva York, Nòva York |
| Data de decès: | 10 de febrièr de 2005 |
| Luòc de decès: | Roxbury, Connecticut |

**Arthur Miller** (1915–2005) foguèt un important dramaturg dels Estats Units d'America.
# Federico García Lorca

| Federico García Lorca |
| --- |
| Federico García Lorca en 1914 |
| Nom de naissença | (es) Federico del Sagrado Corazón de Jesús García Lorca  |
| Naissença | 5 de junh de 1898, Fuente Vaqueros, Granada |
| Decès | 18 d'agost de 1936, Víznar, Granada |
| Ocupacion | poèta, dramaturg, pintre, pianista e compositor |
| Genre | poesia, teatre |

**Federico** del Sagrado Corazón de Jesús **García Lorca** (Fuente Vaqueros, Granada, 5 de junh de 1898 - entre Viznar e Alfacar, Granada, 18 d'agost de 1936) foguèt un poèta, dramaturg e prosador andalós. Aqueste autor que foguèt part de la Generacion de 27 foguèt un dels poètas màgers de la literatura espanhòla del sègle XX. Foguèt tanben pintor, pianista e compositor. Foguèt executat a la debuta de la Guèrra Civila Espanhòla, en 1936, quand aviá pas que 38 ans per encausa de son engatjament politic d'esquèrra e tanben de son omosexualitat.

García Lorca en Santoña, Cantabria
## Bibliografia

### Poesia

* *Impresiones y paisajes* (1918)... *Impressions e païsatges*
* *Libro de poemas* (1921)... *Libre de poèmas*
* *Oda a Salvador Dalí* (1926)... *Òda a Salvador Dalí*
* *Romancero gitano* (1928)... *Romancero gitan*
* *Poeta en Nueva York* (1930)... *Poèta a Nòva York*
* *Poema del cante jondo* (1931)... *Poèma del cante jondo*
* *Llanto por Ignacio Sánchez Mejías* (1935)... *Planh per Ignacio Sánchez Mejías*
* *Diván del Tamarit* (1936)... *Divan del Tamarit*
* *Sonetos del amor oscuro* (1936)... *Sonets de l'amor escur*

### Teatre

* *Mariana Pineda* (1927)... *idem*
* *La zapatera prodigiosa* (1930)... *La sabatièra prodigiosa*
* *Retablillo de Don Cristóbal*... *Retaulet de Don Cristobal*
* *El público* (1930)... *Lo public*
* *Así que pasen cinco años* (1930)... *Aital que passen cinc ans*
* *Amor de Don Perlimplín con Belisa en su jardín* (1933)... *Amor de Don Perlimplin amb Belisa en lo siu jardin*
* *Bodas de sangre* (1933)... *Nòças de sang*
* *Yerma* (1934)... *idem*
* *Doña Rosita la soltera o el lenguaje de las flores*... *Dòna Rosita l'estèrla o lo lengatge de las flors*
* *La casa de Bernarda Alba* (1936)... *L'ostal de Bernarda Alba*

### Traduccions

* Federico García Lorca *Poemas causits*, revirats dau castelhan en occitan per Robèrt Allan e illustrats per Miquèu Barjòu Comptador Generau dau libre occitan Vedena 1976

## Ligams extèrnes

* Òbra completa de **Federico García Lorca Portal avodat a'n Federico García Lorca dins la Bibliotèca Virtuala en Miguel de Cervantes

* Portal de la literatura
# Peter Cosgrove

|  |
| --- |
| **Peter Cosgrove** |
|  |
| Foncions |
| 26en governador general d'Austràlia |
| **En foncion dempuèi lo 28 de genièr de 2014** |
| Predecessor
 | Quentin Bryce
 |
| **Biografia** |
| Data de naissença
 | 28 de julhet de 1947
 |
| Luòc de naissença
 | Sydney
 |
| modificar  |

Lo general Sir **Peter John Cosgrove**, nascut lo 28 de julhet de 1947 a Sydney, es un ancian oficièr de l'armada australiana, governador general d'Austràlia dempuèi 2014.

Cap de l'*Australian Defence Force* (ADF) del 3 de julhet de 2002 al 3 de julhet de 2005, aquesiguèt una fama nacionala en 1999, quora, coma general major, dirigiguèt la mission internacionala al Timòr oriental (INTERFET).

Lo 28 de genièr de 2014, designat governador general d'Austràlia per la reina Elisabèt II del Reialme Unit sus la recomandacion del Primièr ministre Tony Abbott, succediguèt oficialament a Quentin Bryce lo 28 de març seguent.

## Referéncias
# Getty Center

Fotografia dau Getty Center en 2019.
Lo **Getty Center** es un campus culturau situat dins la vila de Los Angeles. Realizat entre 1985 e 1997 sus una còla per l'arquitècte estatsunidenc Richard Meier, l'endrech assosta d'institucions de prestigi coma una partida dau musèu J. Paul Getty, lo Getty Research Institute e lo Getty Conservation Institute.

## Liames intèrnes

* Los Angeles.
* Musèu.

## Bibliografia

## Nòtas e referéncias
# Austeritat (politica economica)

L'**austeritat** es una politica economica que consistís a redurre la demanda en vista d'alentir l'aumentacion dei pretz. N'existís doas declinasons principalas :

* dins lo domeni budgetari, una tala politica a per objectiu de demenir lei despensas publicas.
* dins lo domeni monetari, a per objectiu de redurre lo ritme de la progression de la massa monetària.

A tèrme mejan ò lòng, l'austeritat dèu restaurar la fisança deis agents economics en estabilizant l'inflacion ò en melhorant la competitivitat economica d'un país dins un contèxte de crisi economica. Pasmens, a tèrme cort, una politica d'austeritat mau calibrada pòu agravar fòrça la situacion.

## Liames intèrnes

* Crisi economica.
* Economia.
* Inflacion.

## Bibliografia

## Nòtas e referéncias
# Margaret Thatcher

| Margaret Thatcher |
| --- |
|   (1983)  |
| Biografia |
|

---

 |
|   |

**Margaret Hilda Thatcher** (1925-2013) quimista, avocada e femna politica, foguèt la primièra femna que venguèt primièra ministra del Reialme Unit, entre 1979 e 1990.

## Biografia

Margaret Thatcher nasquèt lo 13 d'octobre de 1925 a Grantham. Estudièt las sciéncias quimicas a l'Universitat d'Oxford, ont trabalhèt durant quatre ans coma cercaira. L'an 1951 se maridèt amb Dennis Thatcher, un naut executiu de l'indústria petrolièra, que l'introdusiguèt dins lo mond de la politica.

L'an 1953 comencèt d'estudiar lo drech tributari. Dintrèt al Partit Conservator, que lo sieu marit n'èra ja membre, e en 1959 ganhèt un sèti a la Cambra de las Comunas. Dos ans pus tard foguèt nomenada Secretària d'Estat per las Questions Socialas e, après, ministra de l'Educacion e de la Sciéncia durant lo govèrn del conservador Edward Heath. Dempuèi aquela carga, aboliguèt la nòrma qu'ordenava la distribucion gratuita de lach dins las escòlas, decision que provoquèt una ondada de protèstas.

Considerada la cap mai energica de l'ala drecha del Partit Conservador, suplantèt Heath a la direccion del partit, qu'ocupèt tre 1975. Elaborèt un programa rigorós contra la crisi de l'economia britanica mejançant la reduccion de l'intervencion estatala. Los sieus postulats principals foguèron, doncas, lo liberalisme e lo monetarisme estrictes. Tendèt tanben a retalhar los servicis socials.

Estudièt la renegociacion per la participacion del Reialme Unit a la CEE e l'abolicion del poder sindical. Lo sieu programa recebèt lo supòrt de l'opinion populara, e l'an 1979 atenguèt que los conservadors accediguèsson al poder per una larga majoritat. D'aquela manièra, venguèt la primièra femna britanica qu'ocupèt la carga de Primièra Ministra.

Durant lo sieu govèrn capitèt a redusir l'inflacion e melhorar la cotizacion de la liura esterlina. Malgrat aiçò, amendriguèt la produccion industriala, amb l'aument consecutiu del caumatge, triplat dempuèi la siá pujada al poder. De mai, proliferèron las falhidas d'entrepresas e bancas.

L'an 1982, Thatcher intervenguèt energicament dins la Guèrra de las Malvinas. La siá actitud foguèt plan vista per l'opinion publica britanica e aquel meteis an tornèt obténer la victòria electorala, aquel còp amb una larga majoritat.

|  |  |  |
| --- | --- | --- |
| Precedit per **James Callaghan** |  **Primièra ministra del Reialme Unit 1979 - 1990** | Seguit per **John Major** |
# Gary Becker

Gary Becker en 2008 durant una conferéncia a Chicago
**Gary Stanley Becker** (Pottsville, Pennsilvània, 2 de decembre de 1930 - Chicago, 3 de mai de 2014) èra un economista american. Se recebèt lo Prèmi Nobel d'Economia en 1992.
# Turnover

Lo turnover (anglicisme passat pel francés) es lo taus de rotacion dau personau dins una entrepresa. S'obtèn en devesissent lo nombre d'intradas e de sortidas durant un periòde donat per lo doble dau nombre de trabalhaires de l'entrepresa. Es un indicator important per lei ressorsas umanas que lo *turnover* es influenciat per lei condicions de trabalh, lei salaris e lo marcat dau trabalh.

## Liames intèrnes

* Economia.
* Gestion dei ressorsas umanas.

## Bibliografia

## Nòtas e referéncias
# David Bowie

David Bowie

èsser uman| Sèxe | òme  |
| País de nacionalitat | Reialme Unit  |
| Nom dins la lenga mairala de la persona | David Robert Jones  |
| Nom de naissença | David Robert Jones  |
| Prenom | David, Robert  |
| Cognòm | Jones  |
| Pseudonim | David Bowie, Thin White Duke, Ziggy Stardust, Aladdin Sane  |
| Data de naissença | 8 genièr 1947  |
| Luòc de naissença | Brixton  |
| Data de decès | 10 genièr 2016  |
| Luòc de decès | Lafayette Street  |
| Circumstàncies de la mort | causes naturals  |
| Causa de decès | càncer de fetge  |
| Conjunt | Angela Bowie, Iman  |
| Companh/a | Ava Cherry, Cyrinda Foxe, Ola Hudson  |
| Filh/a | Duncan Jones, Lexi Jones  |
| Lenga mairala | anglés  |
| Lenga d'expression | anglés  |
| Domeni d'activitat | musica, arts visuals, interpretació  |
| Escolaritat | Ravensbourne University London, Ravens Wood School, City Literary Institute  |
| Lloc de treball | Nòva York, Berlin  |
| Inici del període d'activitat | 1964  |
| Fi del període d'activitat | 2016  |
| Orientacion sexuala | Bisexualitat  |
| Partecipant a | Live Aid  |
| Tessitura | baríton  |
| Discografia | discografia de David Bowie  |
| Filmografia | filmographie de David Bowie  |
| Obra notable | All the Young Dudes, Laberint, Life on Mars?, The Rise and Fall of Ziggy Stardust and the Spiders from Mars, Trilogie berlinoise  |
| Localizacion dels archius | Museu Victòria i Albert  |
| Obres en la col·lecció | Museu d'Art Modern de Nova York, Museu Victòria i Albert, Museu d'Art Modern de San Francisco  |
| Nomenat en referéncia a | James Bowie  |
| Membre de | Tin Machine, The Arnold Corns, The King Bees, The Hype, The Spiders from Mars  |
| Site oficial |  [archive]  |
| Descrit a l'URL |  [archive]  |
| Representant dels drets | PRS for Music, drets de reproducció no representats per un membre de la CISAC  |
| Categoria relacionada | Category:Music videos directed by David Bowie  |
| Estatus dels drets d'autor com a creador | obra amb drets d'autor  |

**David Bowie**, nascut **David Robert Jones** (Brixton, Londres, 8 de genièr de 1947 – 10 de genièr de 2016) foguèt un musician, cantaire, compositor e productor de rock, e tanben actor de cinèma anglés.

### Discografia

1. *David Bowie* (1967)
2. *Space Oddity* (1969, reedit en 1972)
3. *The Man Who Sold the World* (1970, reeditat en 1972)
4. *Hunky Dory* (1971, reedit 1972)
5. *The Rise and Fall of Ziggy Stardust and the Spiders from Mars* (1972)
6. *Aladdin Sane* (1973)
7. *Pin Ups* (1973)
8. *Diamond Dogs* (1974)
9. *Young Americans* (1975)
10. *Station to Station* (1976)
11. *Low* (1977)
12. "Heroes" (1977)
13. *Lodger* (1979)
14. *Scary Monsters (e Super Creeps)* (1980)
15. *Let's Dance* (1983)
16. *Tonight* (1984)
17. *Never Let Me Down* (1987)
18. *Black Tie White Noise* (1993)
19. *The Buddha of Suburbia* (1993)
20. *Outside* (1995)
21. *Earthling* (1997)
22. 'hours...' (1999)
23. *Toy* (2002)
24. *Heathen* (2002)
25. *Reality* (2003)
26. *The Next Day* (2013)
27. *Blackstar* (2016)
28. *Toy* (2021)